রোহিতের অনন্য ২০,০০০ রানের মাইলফলক!

ওয়েব ডেস্ক : আন্তর্জাতিক ক্রিকেটে এক নতুন অধ্যায়ের সূচনা করলেন রোহিত শর্মা। ভারতের ‘হিটম্যান’ নামে খ্যাত এই প্রতিভাবান ক্রিকেটার সদ্য অতিক্রম করলেন ২০,০০০ রানের বিশাল মাইলফলক। স্ট্রাইক রেটের নিরিখে রোহিতের ধারেকাছে পৌঁছানো কোন প্রাক্তন বা বর্তমান ক্রিকেটারের পক্ষেও সম্ভব হয়নি।

মাত্র ৫৩৮ ইনিংসে ৪২-এর বেশি গড় রেখে এই মাইলফলকে পৌঁছে গেলেন হিটম্যান। ১৪ তম ব্যাটার হিসাবে ২০ হাজারের মাইল ফলক পাশ করলেন রোহিত। আন্তর্জাতিক ক্রিকেটে ৫০টা সেঞ্চুরিও রয়েছে হিটম্যানের। যা ভারতীয়দের মধ্যে তৃতীয় সর্বাধিক। এদিন ২০ হাজার রানের জন্য রোহিতের দরকার ছিল ৩৩ রান। সেটা তিনি অনায়াসে তুলে নেন।

আরও খবর : সেঞ্চুরি করেও ভাইজ্যাগে বড় রান তুলতে ব্যর্থ দক্ষিণ আফ্রিকা!

অন্যদিকে, ভারতীয়দের মধ্যে সবচেয়ে বেশি রানের মালিক শচীন তেণ্ডুলকর। মোট ৭৮২ ইনিংস খেলে তাঁর রয়েছে ৩৪ হাজার ৩৫৭ রান। বিরাট কোহলি ৬২২ ইনিংস খেলে করেছেন ২৭৯১০ রান। তিনি এখনও খেলছেন। রাহুল দ্রাবিড় ৫৯৯ ইনিংস খেলে করেছেন ২৪ হাজার ৬৪ রান। তারপরই রোহিত শর্মা ৫৩৮ ইনিংসে ২০ হাজারের বেশি রান করেন।

রোহিতের এই অসাধারণ কৃতিত্ব কেবলমাত্র তার ব্যাটিং দক্ষতার প্রতিফলন নয়, বরং তার কঠোর পরিশ্রম এবং একাগ্রতার ফল। এ নিয়ে চতুর্থ ভারতীয় হিসাবে রোহিত এই অনন্য কীর্তিতে পৌঁছেছেন। তাঁর এই অর্জন ভবিষ্যত প্রজন্মের খেলোয়াড়দের অনুপ্রেরণা জোগাবে বলে মনে করছেন ক্রিকেট বিশেষজ্ঞরা।

দেখুন অন্য খবর :